Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Ezt követõen a 2006. február 16-án kihirdetett, az Európai Unióról szóló Szerzõdés K.3. cikkén alapuló, az Európai Rendõrségi Hivatal létrehozásáról szóló, 1995. július 26-án kelt Egyezmény (Europol Egyezmény) és Jegyzõkönyveinek kihirdetésérõl, valamint a Rendõrségrõl szóló 1994. évi XXXIV. törvény módosításáról szóló 2006. évi XIV. törvény hatályon kívül helyezte a NEBEK adatvédelmi felelõsére vonatkozó rendelkezéseket, s az adatvédelmi biztost jelölte meg az Europol Egyezmény 23. cikke szerinti önálló nemzeti adatvédelmi felügyelõ hatóságként, valamint a
Paragraph Index: 228

f) In Concreto16: A „Spanish Guardia Civil” egy speciális szoftvert fejlesztett ki azon számítógépek azonosítására, amelyeket gyermekpornográfia Interneten való terjesztésére használnak fel. A szoftver segítségével a különféle országokban azonosíthatóvá váltak a számítógépek IP címei, a tartalom terjesztõi, valamint lakhelyük. Az Eurojust megbeszélést hívott össze az egyidejû akciók koordinálása érdekében. Az akcióterv két lépésbõl állt: elsõként azonosítani kellett a gyanúsítottak lakóhelyét, ahol a számítógépeket tárolják, második lépésként házkutatást kellett tartani ugyanazon a napon, órában valamennyi országban az azonosított lakóhelyeken. Az ilyen akciók megszervezésének nehézsége, hogy a mûvelet során számtalan ügyésznek, rendõrnek kell együttmûködni. A házkutatásokat 2006 február 21-én hajtották végre, melynek eredményeképpen több tucat számítógépet foglaltak le a bizonyítékok beszerzése érdekében, 17 országban számos személyt tartóztattak le. Az eredményes akció egyértelmû jelzés volt, hogy ezek a fajta bûncselekmények sikerrel nyomozhatók világszerte, amennyiben a különféle országok ügyészi és rendõri hatóságai együttmûködnek. A gyermekpornográfiát Interneten terjesztõknek tudomásul kell venniük, hogy többé nincsenek biztonságban". II. Az Eurojust információs, adatvédelmi jogi környezete Fontos kiindulópont, hogy mivel az Eurojust az Európai Unió harmadik pillérében a „Rendõrségi és bûnügyi együttmûködés” területén fejti ki tevékenységét, ezért az adatvédelemi jogi környezetét – a harmadik pillér adatvédelmét szabályozó kerethatározat hatálybalépéséig – elsõsorban az Eurojustra vonatkozó jogi normák jelentik. Az olyan általánosan ismert alapnormák, mint az „Európai Parlament és a Tanács 1995. október 24-i 95/46/EK Irányelve a személyes adatok feldolgozása vonatkozásában az egyének védelmérõl és az ilyen adatok szabad áramlásáról”, valamint az „Európai Parlament és a Tanács 2000. december 18-i 45/2001/EK Rendelete a személyes adatok közösségi intézmények és szervek által történõ feldolgozása tekintetében az egyének védelmérõl, valamint az ilyen adatok szabad áramlásáról”, az Eurojust esetében nem alkalmazandók, hiszen ezek hatályukat tekintve az Unió elsõ pillérében folytatott adatvédelemi tevékenységre vonatkoznak. 15 Ezen ügynökségek az Európai Rendõrségi Hivatal (EUROPOL) és az Európa Rendõrakadémia (CEPOL). 16 Az esettanulmány angol nyelven megtalálható az Eurojust sajtóközleményei között, az alábbi elérhetõségen: http://www.eurojust.europa.eu/press_releases/2006/22-02-2006.htm 2007/67/II. szám Függetlenül attól, hogy az Irányelv, mint az elsõ pillér centrális jogszabálya nem alkalmazandó, azonban az általa megfogalmazott adatvédelmi alapelvek, fogalommeghatározások, annak logikája, szelleme az Eurojust adatvédelmi jogszabályi környezetének megalkotásakor iránytûként játszott(ak) szerepet. Az elvek és a fogalommeghatározások például teljes egészükben adaptálásra kerültek.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes